Anmeldelse: Vision Big Mama fluestang - GoneFishing
marts 25, 2015 /1 Kommentar/i Anmeldelser/ Test /af Anders Fabrin
Jeg havde forudbestilt den nye Vision Big Mama fluestang, da det var muligt, da jeg bare skulle have den når den udkom. Efter flere fisketure med stangen kommer her en anmeldelse af den.
Klingen kan ved første øjekast se sort ud, men i sollys træder dens sande farve frem, et mørkt grønt skær kastes af klingen når lyset rammer rigtigt. Ligesom de nye versioner af Visions Big Daddy har denne stang også et EVA-skum håndtag, men i modsætning til Big Daddy har denne model et såkaldt D-sharp håndtag som gør at man selv ved mange timers fiskeri med de store fluer, vender stangen rigtigt og derved udnytter dens fulde potentiale. Som prikken over i’et har stangen markeringer på klingen ved 100, 110 og 120 cm, som indikerer at denne stang er til BIG MAMA’S.
Markering ved 110 cm.
Kasteegenskaber/aktion:
Den er medium fast og har en dyb aktion hvor hele klingen arbejder, for at løfte de store fluer af vandet ved nyt kast. Den er noget hurtigere end dens “lillebror” Big Daddy, men det betyder bestemt ikke at den er super hurtig og skiftet mellem Big Daddy og Big Mama er derfor nemt, det tager ikke mange kast før man er blevet dus med stangen. Den er som sagt hurtigere end Big Daddy og kan derfor også tvinge mere line ud over vandet, da line hastigheden på fluen bliver højere. Jeg brugte 9′ #9 til flyderingsfiskeri og den højere linehastighed, gør at fluen lettere holdes fri af vandet, så man kan få lagt noget line ud og selv ved få blindkast suser linen ud af topøjet, som ellers kan være svært ved de hurtigere stænger, som gerne vil have noget vægt at kaste med.
Dette er en fantastisk stang, hvor man virkelig får noget “value for money”, kasteegenskaberne er i top og finishen er der heller ikke en finger at sætte på. Den virker både som 1. valget og som et sublimt supplement til Visions Big Daddy.
Tags: anmeldelse, fluestang
http://gonefishing.dk/wp-content/uploads/2015/03/DSC01734-e1427314533388.jpg 262 800 Anders Fabrin http://gonefishing.dk/wp-content/uploads/2016/04/gonefishinglogo-300x140.png Anders Fabrin2015-03-25 20:21:222015-03-25 20:21:22Anmeldelse: Vision Big Mama fluestang
april 25, 2016 kl. 6:10 pm
Jeg har læst din anmeldelse af Vision Big mamma, jeg går og tænker på at begynde på at jage gederne med flue, men hvilket grej skal jeg gå efter, skal jeg begynde med Big daddy eller Big mamma.
jeg fisker mest fra min kano Esrum og Furesøen, og så i min lokale mose og så fra kano, overvejer at supplerer med waders eller muligvis en flydering, der er jo også spørgsmålet om det skal være 8 eller 9 fod.
Håber du kunne ha lyst til at give mig et par hurtige råd til at komme i den rigtige retning.
Med venlig hilsen Asger.
Youtube Klip: Fed kystvideo fra DanskeFiskeEventyr fra forårsfiskeriet: Havørred... Havørredjagt i Mariager fjord med en kasse kutlinger